Жолт поштар

Жолтиот поштар (Colias croceus) е пеперуга од семејството на пеперуги Белци. Пеперугата ја има и во Македонија.

 Подвидови 
 Colias croceus croceus
 Colias croceus f. deserticola (Верити, 1909)
 Colias croceus f. helice (Хибнер)C. c. helice at BiolibUK Butterflies 
 Colias croceus f. helicina (Обертир, 1880)C. c. helicina at Biolib 
 Colias crocea f. mediterranea (Штаудер, 1913)

Сите овие напоменати форми се сметаат за синоними на жолтиот поштар.

Распространетост
Жолтиот поштар е еден од најраспространетиот вид во Европа. Пеперугата се наоѓа во Северна Африка, голем дел од Европа, а во Азија живее до Сибир. Ја нема во Источна и Средна Азија.Funet

Оваа пеперуга е позната по својата миграција низ Европа и околните региони, особено по масовната миграција, најчесто при парење.

Живеалиште
Овие пеперуги живеат во отворени простори, ливади, крајбрежни сртови и полиња. Пеперугата живее на надморска височина до 1600 метри.

Опис
Жолтиот поштар има распон на крилјата од 46 до 54 мм.Simon Coombes Captain's European Butterfly Guide Svenska fjärilar Горниот дел на крилјата е во жолта боја со црни маргини на сите крилја. Често кога мирува крилјата се затворени и тешко може да се види црната маргина.

Долниот дел на крилјата нема црни маргини и е во посветла боја. Предниот дел на крилјата имаат бела дамка. Женките,за разлика од мажјаците, имаат жолти точки по црната бордура на горната страна на крилјата.

Младите гасеници се жолто-зелени со црни глави. Подоцна тие стануваат темно-зелени. Куклите се зелени и имаат жолта линија.

 Животен циклус 
Возрасните единки летаат од март до октомври.  Во Јужна Европа и Северна Африка тие се парат во континуитет низ целата година. Јајцата се полагаат на растение. Една женка вообичаени полага до 600 јајца.

Во топли предели гасениците растат брзо, а понекогаш стануваат кукли за време на еден месец. Куклата се развива од две до три седмици и во добри години има до три генерации годишно.

Ларвите се хранат со растенијата: Trifolium pratense, Medicago sativa, Medicago lappacea, Medicago hispida, Medicago polymorpha, Medicago sulcata, Vicia, Lotus, Onobrychis, Astragalus, Colutea arborescens, Hippocrepis, и Anthyllis.

 Галерија 

Поврзано
 Пеперуги во Македонија

 Asher, Jim; Warren, Martin; Fox, Richard; Harding, Paul; Jeffcoate, Gail & Jeffcoate, Stephen (2001): The Millennium Atlas of Butterflies of Britain and Ireland. Oxford University Press. 



Наводи

Надворешни врски

 Ларви на северноевропските пеперуги 
 Paolo Mazzei, Daniel Morel, Raniero Panfili  	Молци и пеперуги на Европа и Северна Африка

Категорија:Белци (пеперутки)
Категорија:Инсекти на Македонија